Birgit Hagen

For den tyske landhockeyspilleren, se Birgit Hagen (landhockey)Birgit Hagen (født 4. oktober 1912 i Ål, død 7. april 2004 samme sted) var en norsk tekstilkunstner, maler og tegner.


== Liv og arbeid ==
Birgit Hagen ble født i Vats, en fjellbygd i Ål kommune og vokste opp i enkle kår på småbruket Brattegardshagen som datter av Kari Randen og Engebret Dusegard-Hagen. I barndommen var hun og søsknene med i arbeidet på gården og i fjellet, blant annet på Jonsstølen ved Gyrinosvatnet og til fiskebua ved fjellvannet Bjørnsenn. Vi gjenfinner en nærhet til naturen i mange av hennes arbeider, for eksempel i teppet Vår i Bjønsen, samtidig som formspråket er abstrakt.Etter tegnelinjen ved Statens kvinnelige industriskole i Oslo i årene 1943–45 kom Birgit Hagen i kontakt med den finske tekstilkunstneren Maija Kansanen-Størseth som inspirerte henne til videre utdanning i 1946–47 ved Centralskolan för konstflit (i dag Aalto-universitetets högskola för konst, design och arkitektur) i Helsingfors, avdeling for tekstilkunst. I Finland møtte hun et moderne formspråk som også omfattet billedvev og fikk mulighet til å bruke veving til å utvikle et personlig kunstnerisk uttrykk. De første arbeidene var ryer og billedvev i filler. Senere gikk hun over til finere materialer som er mer tidkrevende. Hun spant og farget garn selv, men kombinerte det med kjøpt vevgarn og andre tråder som gav kontrasterende uttrykk. 
Hovedverkene i Birgit Hagens produksjon er en rekke store billedtepper i impresjonistisk stil. Glød og rikdom i fargene er det bærende elementet, og materialbruken er variert. Motiver og inspirasjon er hentet fra fjellet og fra reiser i Europa. I senere år arbeidet hun mest med tegning og oljemaleri, som var raskere og mer fleksibelt enn veven.
Birgit Hagen bestemte seg tidlig for ikke å selge sine arbeider, men holde dem samlet. Fordi teppene i stor grad er laget med plantefarger er de vare for lys og må stilles ut med varsomhet. I 2002 ble nær hele hennes produksjon: nesten 50 billedtepper, 70 malte plater og flere manuskripter, gitt til Hallingdal Museum på Nesbyen.


== Stiftelsen til fremme av Birgit Hagens kunst ==
En stiftelse er opprettet med formål å se til at Birgit Hagens kunst, dvs. det vevde, malte og skrevne arbeidet, blir ivaretatt og gjort kjent.   


== Utdanning og stipend ==
1943–1945 Statens kvinnelige industriskole, Oslo. To-årig tegneklasse.
1946–1947 Centralskolan för konstflit, Helsingfors
1948 og i årene fremover praktikant/assistent på Sigrun Bergs vevstue
1953 Stipend Fondet for dansk-norsk samarbeid
1977–1978 Videreutdanningsstipend for kunstnere, med opphold i Paris
1980 Hospitant ved Oslo Kunstakademi
1980–1981 Hospitant ved Vestlandets kunstakademi


== Utstillinger ==
Galleri Per, Oslo 1949, separatutstilling
Brukskunst, høstutstillingen i Kunstnernes hus 1950–1952
Norsk Brukskunstutstilling, Gøteborg og København 1951
Triennale di Milano,1960. Tildelt diplom for teppet Moder jord 
Kunstindustrimuseet, Oslo 1970, separatutstilling
«Ung visjon», Molde 1982, kollektivutstilling
«Inntrykk I», Hallingdal Museum, Nesbyen 2003
«Inntrykk II», Hallingdal Museum, Nesbyen 2003
«Årstidene», Hallingdal Museum, Nesbyen 2004
«En drøm», Hallingdal Museum, Nesbyen 2004
«Apokalypse. Åpenbaringens symboler», Hallingdal Museum, Nesbyen 2010
«Drama-teppene fra Birgit Hagens samlinger», Geilo kulturkyrkje, Geilo 2011–2012
«Birgit Hagen. 100 år – 100 verk», Hallingdal Museum, Nesbyen 2012
«Birgit Hagen-sommar», friluftsutstilling ved Leveld kunstnartun 2015, 2016 og 2017 med foto av 22 billedvevarbeider og broderi. Utstillingen er inntil videre blitt en permanent sommerutstilling.
«Ode til en vaskeklut, hymne til en tiger. Norske tekstilkunstnere 1977–2017», Kunstnerforbundet Oslo 2017, Kunsthall Stavanger 2018, kollektivutstilling 
«Tepper av Birgit Hagen», Ål kulturhus 2018
«Birgit Hagen – Einsamt hjarta», Drammen museum,  10. februar 2022 – 15. mai 2022


== Utsmykninger ==
«Nymfer og solstråler» 210*130 cm, Hallingdal Sjukestugu – Vestre Viken, Ål
Billedteppe 205*200 cm, 1966, Nordli kirke, Namdal
Brureteppe, 220*150 cm, 1959, Ål kyrkje (fra 2014 oppbevart på Hallingdal Museum, Nesbyen)
«Ild» 100*79 cm, 1954, Porsgrunn Lutherske Sykehus
«Bønn» 150*100 cm, 1951, Vic Hotell Porsgrunn (antatt tapt)


== Referanser ==


== Litteratur og filmer ==
Katalog: Birgit Hagen. Stiftelsen til fremme av Birgit Hagens kunst/Hallingdal Museum, 2011 ISBN 978-82-303-1892-8Nils Ellingsgard: Hallingdal i biletkunsten, Boksmia forlag 2011  ISBN 978-82-91871-27-1
Runa Boger: Sent, men godt, en historiefortelling i tekstil., Stiftelsen til fremme av Birgit Hagens kunst/Hallingdal Museum, 2016
Filmprodusentane AS: Jeg vil veve som om jeg malte, en film om Birgit Hagen og hennes kunst, 2018
Filmprodusentane AS: En kort video der Birgit Hagen selv leser tekster til enkelte av sine arbeider, 2018


== Eksterne lenker ==
(video) Om Birgit Hagen, kort versjon
(video) «Jeg vil veve som om jeg malte» en film om Birgit Hagen
Birgit Hagens tepper og malerier på Digitalt Museum
Birgit Hagen-sommar. Friluftutstilling, Leveld kunstnartun 2015
Runa Boger: Sent, men godt, en historiefortelling i tekstil.
Heather Jones, Profile: Birgit Hagen, Kunsthall Stavanger 2018 (engelsk)
Tommy Olsson: «Med god orden i sysakene», Klassekampen 29.03.2017  https://arkiv.klassekampen.no/article/20170329/PLUSS/170329819
Norsk kunstnerleksikon: Birgit Hagen
Leveld kunstnartun Facebook